Per primer cop alumnes d'ensenyaments professionals de tot Catalunya participen en la creació d'un espai experiencial Man of Medan a la Fira NiceOne Barcelona.
Barcelona Games World és ara N1B NiceOne Barcelona, el nou Festival del Videojoc i l'Entreteniment Digital que tindrà lloc del 28 de novembre a l'1 de desembre al recinte de la Gran Via de Fira de Barcelona.
N1B promou les noves tecnologies i els continguts al voltant de l'univers digital a través d ́activitats i experiències que, al marge del joc i la diversió, ofereixen a docents i alumnes un món d'entreteniment, formació i sortides professionals a través del nou espai E-Campus i de l'espai Man of Medan del Departament d'Educació.
Projecte experiencial del Departament d'Educació
Projecte innovador que es realitza per primera vegada el curs 2019-2020, fruit de la col·laboració a tres bandes entre el Departament d'Educació, la Fira de Barcelona i l'empresa Bandai Namco.
Suposa un repte educatiu que es fonamenta en la creació d'un espai real resultat de la participació de diferents centres de tot Catalunya, tots amb un objectiu comú.
El projecte es basa en la construcció d'un espai experiencial immersiu que té com a objectiu crear una experiència de terror als participants.
Aquest espai es crea com a entrenament de diferents skills, on els alumnes posaran en pràctica diversos oficis que els prepararan per a les futures competicions europees i mundials.
Com a element d'inspiració i fil conductor d'aquest espai s'ha utilitzat el videojoc de l'empresa Bandai Namco anomenat Man of Medan, que transcorre en un vaixell abandonat.
El recorregut de l'experiència consta d'11 fases, en què els participants, en grups de 5, descobriran diferents situacions que hauran de resoldre per arribar a bon port.
Els participants han de triar la sortida correcta per poder escapar.
Es disposa de servei de mediació comunicativa per a alumnat sord.
En la creació d'aquest espai hi participen 32 centres, dels quals 13 són instituts públics de formació professional i 19 són escoles d'art i disseny (6 del Departament d'Educació, 11 de municipals i 2 centres privats que imparteixen el títol propi de Tècniques d'Actuacions Teatrals).
En el projecte, ideat per Creartiva, estan implicats un total de 650 alumnes i 42 títols professionalitzadors diferents.
Dissabte 30 de novembre i diumenge 1 de desembre, de 17 a 19 h, s'oferirà el servei de mediació comunicativa per als alumnes de formació professional.
Escola d'Art de Vilanova i la Geltrú
Escola d'Hoteleria i Turisme de Barcelona
Institut de Nàutica de Barcelona
Institut Tecnològic de Barcelona
Animació, perfil professional de Videojocs i Entorns Virtuals
Assistència al Producte Gràfic Imprès, perfil professional Assistent de Fotografia
Escultura Aplicada a l'Espectacle
Motlles i Reproduccions Escultòriques
Projectes i Direcció d'Obres de Decoració
Reproduccions Artístiques en Fusta, perfil professional de Creació d'Objectes i Moble
Agències de Viatges i Gestió d'Esdeveniments
Animacions en 3D, Jocs i Entorns Interactius
Auxiliar en Treballs de Fusteria i Instal·lació de Mobles
Caracterització i Maquillatge Professional
Disseny i Moblament, perfil professional de Construccions Efímeres i Decorats
Guia, Informació i Assistència Turístiques
Sistemes de Telecomunicacions i Informàtics
Sistemes Electrotècnics i Automatitzats
Sistemes Microinformàtics i Xarxes